text: Pla general de l'aparcament on s'ha celebrat la primera sessió d'auto cine a Golmés, el 30 de maig de 2020. foto. ANNA BERGA - TOTLLEIDA
  Pla general de l'aparcament on s'ha celebrat la primera sessió d'auto cine a Golmés, el 30 de maig de 2020. foto. ANNA BERGA
  Pla obert del pallasso que s'ha encarregat de donar les indicacions als espectadors que han anat a l'auto cine de Golmés, el 30 de maig de 2020.FOTO. ANNA BERGA
  el Pla d'UrgellCinemaEsbarjo
  La projecció de la pel·lícula 'Joker' ha penjat el cartell de complet, amb 190 espectadors
  ACN Golmés .- El municipi de Golmés (Pla d'Urgell) ha acollit aquest dissabte a la nit la seva primera sessió d'auto cinema, l'únic que hi ha a Catalunya. Amb aquest iniciativa, l'oci ha tornat al pàrquing de la ja desapareguda discoteca Big Ben, que durant 39 anys va convertir la comarca en un punt de referència de la festa nocturna. La iniciativa, organitzada pel restaurant Resquitx, l'ajuntament de Golmés i Circuit Urgellenc, ha reunit 190 espectadors en un centenar de vehicles que han visionat la pel·lícula 'Joker' a través d'una pantalla inflable de deu metres d'amplada, mentre el so s'ha retransmès a través de la ràdio dels cotxes. La iniciativa s'allargarà tots els divendres i dissabtes del mes de juny.
  L'alcalde de Golmés, Jordi Calvís, ha explicat que es tracta «d'una iniciativa temporal i excepcional", que neix amb la voluntat de dinamitzar l'oci al Pla d'Urgell i ajudar els centres sanitaris de la comarca en plena pandèmia, als quals es destina el 20% de les entrades, que costen 5 € per persona.
  L'organització s'ha mostrat molt satisfeta amb l'acollida de la iniciativa. "Volem agrair a tothom que ha vingut però també a tothom que no ha vingut per haver respectat totes les mesures de seguretat, ja que només es pot accedir al recinte amb l'entrada comprada prèviament online» ha explicat Pere Aumedes, del Circuit Urgellenc.
  «Estem molt contents de l'èxit d'aquesta primera edició i ja hem començat a vendre entrades per a la segona i el que ens fa estar més feliços és poder fer feliços els nostres clients i sabem que avui ho han estat després de molts dies sense oportunitats d'oci» ha explicat Jordi Castañé, del Restaurant Resquitx.
  Per la seva banda, l'alcalde de Golmés, Jordi Calvís, ha assegurat que «posar el nom de Golmés al mapa és una gran satisfacció, així com poder ajudar a la sanitat del Pla d'Urgell, perquè ara ho necessita més que mai, i a l'hostaleria de la zona».
  L'auto cinema també permet als usuaris fer una activitat que normalment no es pot fer en una sala de cinema convencional, com és sopar, i que converteix l'activitat en un mix que té «el millor de totes les possibles experiències cinematogràfiques», com són la pantalla gegant i el so «espectacular» d'un cinema i la comoditat, intimitat i seguretat de veure les pel·lícules des del propi cotxe.
  Curs gratuït On-line «CREA I MILLORA LA TEVA PÀGINA WEB AMB WORDPRESS, BOTIGA VIRTUAL AMB WOOCOMMERCE I EL SEU POSICIONAMENT AMB UN PIM-PAM»
  ANIVERSARI. 31 de maig Montse Bergés Saura compleix anys. ¡Moltes felicitats per molts i molts anys!